CELEX: 32011R0859
Language: et
Date: 2011-08-25 00:00:00
Title: Komisjoni rakendusmäärus (EL) nr 859/2011, 25. august 2011 , millega muudetakse määrust (EL) nr 185/2010 (millega nähakse ette üksikasjalikud meetmed lennundusjulgestuse ühiste põhistandardite rakendamiseks) seoses lennukauba ja -postiga  EMPs kohaldatav tekst

26.8.2011   
            
            
               ET
            
            
               Euroopa Liidu Teataja
            
            
               L 220/9
            
         KOMISJONI RAKENDUSMÄÄRUS (EL) nr 859/2011,
   25. august 2011,
   millega muudetakse määrust (EL) nr 185/2010 (millega nähakse ette üksikasjalikud meetmed lennundusjulgestuse ühiste põhistandardite rakendamiseks) seoses lennukauba ja -postiga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. märtsi 2008. aasta määrust (EÜ) nr 300/2008 (mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002), (1) eriti selle artikli 4 lõiget 3,
   ning arvestades järgmist:
   
               (1)
            
            
               Komisjoni 4. märtsi 2010. aasta määrus (EL) nr 185/2010, (2) millega nähakse ette üksikasjalikud meetmed lennundusjulgestuse ühiste põhistandardite rakendamiseks, ei sisalda kolmandatest riikidest ELi lennuväljadele veetavat lennukaupa ega -posti käsitlevaid eeskirju. Sellised eeskirjad on vaja kehtestada selleks, et kaitsta kõnealust kaupa vedavat tsiviillennundust ebaseadusliku sekkumise eest.
            
         
               (2)
            
            
               Seepärast tuleks määrust (EL) nr 185/2010 vastavalt muuta.
            
         
               (3)
            
            
               Kolmandate riikide lennundusjulgestustaseme hindamisel tuleks arvesse võtta ELi või üksikute liikmesriikide ja kolmandate riikide vahel sõlmitud koostöö- ja partnerluslepinguid, millega tagatakse lennundusjulgestusstandardite nõuetekohane rakendamine.
            
         
               (4)
            
            
               Lennutranspordilepingute sõlmimisel kolmandate riikidega peaksid komisjon ja liikmesriigid püüdma teha tihedat lennundusjulgestusalast koostööd, et toetada selliste standardite ja põhimõtete rakendamist ja kohaldamist kolmandates riikides, mis on ELis kohaldatavate standardite ja põhimõtetega samaväärsed ja mis aitavad võidelda ülemaailmsete ohtude ja riskide vastu.
            
         
               (5)
            
            
               2013. aasta juuliks peaks komisjon koostöös liikmesriikide ja sidusrühmadega tutvuma sellega, missugune on sõltumatu valideerimise rakendamise tegelik mõju kolmandate riikide lennuväljadelt kaupa ELi vedavatele lennuettevõtjatele ning nendele kokkuleppelistele esindajatele ja tuntud saatjatele, kellelt kõnealused lennuettevõtjad saadetised otse vastu võtavad, ning kas sõltumatu valideerimise rakendamine on teostatav, ning vajaduse korral süsteemi kohandama, mis muu hulgas hõlmab käesoleva määruse muutmist.
            
         
               (6)
            
            
               Lähtuvalt Rahvusvahelise Tsiviillennunduse Organisatsiooni (ICAO) osalisriikide kohustusest järgida vähemalt ICAO lennukauba julgestusstandardeid, peaksid komisjon ja liikmesriigid kutsuma kolmandate riikide ametiasutusi üles koostööle ELi veetava kauba ja posti suhtes kohaldatavate nõuete rakendamiseks ning osutama võimaluse ja vajaduse korral abi vastava suutlikkuse suurendamiseks.
            
         
               (7)
            
            
               Komisjon koordineerib meetmeid, mida võetakse kolmandate riikide lennuväljadelt ELi suunduvate lendude suhtes kohaldatavate lennundusjulgestusnõuete rakendamise hõlbustamiseks ja osaleb neis aktiivselt ning tagab ELi-välistele organitele juurdepääsu asjakohasele teabele, lähtudes põhjendatud teadmisvajadusest ning tingimusel, et on piisavad garantiid sellise teabe kaitse tagamiseks.
            
         
               (8)
            
            
               Käesoleva määrusega ettenähtud meetmed on kooskõlas määruse (EÜ) nr 300/2008 artikli 19 lõike 1 kohaselt loodud tsiviillennundusjulgestuse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 185/2010 lisa muudetakse vastavalt käesoleva määruse lisale.
   Artikkel 2
   Komisjon annab hinnangu käesolevas määruses sätestatud meetmete kohaldamisele ja hindab neid ning teeb vajaduse korral ettepaneku hiljemalt 1. juuliks 2015.
   Komisjon annab hiljemalt 31. detsembriks 2012 hinnangu käesolevas määruses sätestatud nõuete tõenäolisele mõjule, eelkõige sõltumatu valideerimisega seotud nõuete mõjule. Hinnangu tulemused esitatakse tsiviillennundusjulgestuse komiteele. Vajaduse korral teeb komisjon hiljemalt 1. juuliks 2013 ettepanekud nõuete kohandamiseks.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. veebruarist 2012.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. august 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 97, 9.4.2008, lk 72.
   
      (2)  ELT L 55, 5.4.2010, lk 1.
   
      LISA
      Määruse (EL) nr 185/2010 lisa muudetakse järgmiselt.
      
                  A.
               
               
                  Punkt 6.1.2 asendatakse järgmisega:
                  
                              „6.1.2.
                           
                           
                              Kui on põhjust uskuda, et saadetis, mille suhtes on kohaldatud julgestuskontrolli meetmeid, on rikutud või et seda ei ole pärast julgestuskontrolli meetmete kohaldamist kaitstud loata juurdepääsu eest, vaatab kokkuleppeline esindaja selle enne õhusõidukisse laadimist uuesti läbi. Saadetisi, millel on selgeid märkimisväärseid märke rikkumisest või mis on muud moodi kahtlased, käideldakse kõrge ohutasemega kauba või postina vastavalt punktile 6.7.”
                           
                        
            
                  B.
               
               
                  Punkti 6.3.2.6 alapunkt d asendatakse järgmisega:
                  
                              „d)
                           
                           
                              saadetise julgestusstaatus, milles on märgitud:
                              „SPX”– turvaline reisi-, kauba- ja postilennukite jaoks või
                              „SCO”– turvaline üksnes kauba- ja postilennukite jaoks või
                              „SHR”– turvaline reisi-, kauba- ja postilennukite jaoks, järgides kõrge ohutaseme suhtes kehtestatud nõudeid.”
                           
                        
            
                  C.
               
               
                  6. peatükile lisatakse järgmised punktid:
                  „6.7.   KÕRGE OHUTASEMEGA KAUP JA POST (HRCM)
                  Kõrge ohutasemega kauba ja posti suhtes on nõuded kehtestatud komisjoni eraldi otsuses.
                  6.8.   KOLMANDATEST RIIKIDEST ELI VEETAVA KAUBA JA POSTI KAITSE
                  6.8.1.   Lennuettevõtjate määramine
                  
                  
                              6.8.1.1.
                           
                           
                              30. juunini 2014 kehtivad nõuded
                              
                                          (a)
                                       
                                       
                                          Lennuettevõtja, kes veab kaupa või posti liites 6-F loetlemata kolmanda riigi lennuväljalt, et anda kõnealune kaup või post üle mõnel määruse (EÜ) nr 300/2008 reguleerimisalasse kuuluval lennuväljal või kõnealuselt lennuväljalt selline kaup või post läbi vedada või seal maha laadida, määratakse kolmanda riigi lennuväljalt lennukaupa või posti ELi vedavaks lennuettevõtjaks (Air Cargo or Mail Carrier operating into the Union from a Third Country Airport, edaspidi „ACC3”) järgmise asutuse poolt:
                                          
                                                      —
                                                   
                                                   
                                                      komisjoni määruse (EÜ) nr 394/2011 (1) (millega muudetakse määrust (EÜ) nr 748/2009 (2) (nimekirja kohta õhusõiduki käitajatest, kes teostasid Euroopa Parllamendi ja nõukogu direktiivi 2003/87/EÜ (3) I lisas loetletud lennutegevust)) lisas loetletud liikmesriigi pädev asutus;
                                                   
                                                
                                                      —
                                                   
                                                   
                                                      määruse (EL) nr 394/2011 lisas loetlemata lennuettevõtjate puhul selle liikmesriigi pädev asutus, mis on neile välja andnud lennuettevõtja sertifikaadi;
                                                   
                                                
                                                      —
                                                   
                                                   
                                                      määruse (EL) nr 394/2011 lisas loetlemata ja liikmesriigi väljaantud lennuettevõtja sertifikaadita lennuettevõtjate puhul selle liikmesriigi pädev asutus, kus on tema põhiline tegevuskoht ELis, või kõnealuse pädeva asutusega sõlmitud kokkuleppe kohaselt ELi mis tahes muu pädev asutus.
                                                   
                                                
                                    
                                          (b)
                                       
                                       
                                          ACC3 staatuse saamiseks peab lennuettevõtja tegema järgmist:
                                          
                                                      —
                                                   
                                                   
                                                      tagama, et tema julgestusprogramm hõlmab kõiki liites 6-G loetletud punkte seoses kauba ja posti laadimisega tema õhusõidukile mis tahes kolmanda riigi lennuväljal veoks ELi; ja
                                                   
                                                
                                                      —
                                                   
                                                   
                                                      esitama asjaomasele pädevale asutusele liites 6-H sätestatud dokumendi „Kohustuste deklaratsioon – ACC3”. Sellele deklaratsioonile kirjutab alla kas lennuettevõtja seaduslik esindaja või julgestuse eest vastutav isik; ja
                                                   
                                                
                                                      —
                                                   
                                                   
                                                      nimetama isiku, kes üldiselt vastutab tema nimel kauba või posti julgestamist käsitlevate sätete rakendamise eest kolmandates riikides ning esitama asjaomasele pädevale asutusele kõnealuse isiku andmed.
                                                   
                                                
                                    
                                          (c)
                                       
                                       
                                          Dokumendi „Kohustuste deklaratsioon – ACC3” originaal või koopia jääb asjaomasele pädevale asutusele. Kui deklaratsiooni originaal jääb lennuettevõtjale, peab see olema kontrollimiseks kättesaadav vähemalt selle kehtivusaja jooksul.
                                       
                                    
                                          (d)
                                       
                                       
                                          Asjaomane pädev asutus edastab vajalikud andmed lennuettevõtja kohta komisjonile, kes teeb need kättesaadavaks kõikidele liikmesriikidele.
                                       
                                    
                                          (e)
                                       
                                       
                                          ACC3, kellest on komisjonile teatatud kooskõlas alapunktiga d, tunnustatakse kõikides liikmesriikides kolmanda riigi kindlaksmääratud lennuväljalt ELi suunatud kogu tegevuse puhul.
                                       
                                    
                        
                              6.8.1.2.
                           
                           
                              1. juuliks 2014 täidetavad nõuded
                              
                                          (a)
                                       
                                       
                                          Lisaks punkti 6.8.1.1 alapunktis b sätestatud nõuetele tagab lennuettevõtja hiljemalt 1. juuliks 2014, et sõltumatu valideerija on asjaomase kolmanda riigi lennuväljal kohapeal kontrollinud kõnealuse lennuettevõtja kauba ja posti käitlemist.
                                       
                                    
                                          (b)
                                       
                                       
                                          Sõltumatu valideerija kontrollib lennuettevõtja julgestusprogrammi ja teeb kindlaks, et see hõlmab kõiki liites 6-G sätestatud punkte, samuti kontrollib ta liites 6-C3 toodud kontrollkaardi abil kõnealuse programmi järgimist kolmanda riigi lennuväljal ja esitab aruande järgmisele asutusele:
                                          
                                                      —
                                                   
                                                   
                                                      määruse (EÜ) nr 394/2011 (millega muudetakse määrust (EÜ) nr 748/2009 (nimekirja kohta õhusõiduki käitajatest, kes teostasid direktiivi 2003/87/EÜ I lisas loetletud lennutegevust)) lisas loetletud liikmesriigi pädev asutus;
                                                   
                                                
                                                      —
                                                   
                                                   
                                                      määruse (EL) nr 394/2011 lisas loetlemata lennuettevõtjate puhul selle liikmesriigi pädev asutus, mis on neile välja andnud lennuettevõtja sertifikaadi;
                                                   
                                                
                                                      —
                                                   
                                                   
                                                      määruse (EL) nr 394/2011 lisas loetlemata ja liikmesriigi väljaantud lennuettevõtja sertifikaadita lennuettevõtjate puhul selle liikmesriigi pädev asutus, kus on tema põhiline tegevuskoht ELis, või kõnealuse pädeva asutusega sõlmitud kokkuleppe kohaselt ELi mis tahes muu pädev asutus.
                                                   
                                                
                                    
                                          (c)
                                       
                                       
                                          Kui asjaomane pädev asutus on rahul sõltumatu valideerija aruandega, tagab ta, et vajalikud andmed kolmandast riigist kaupa või posti vedava lennuettevõtja kohta kantakse ELi kokkuleppeliste esindajate ja tuntud saatjate andmebaasi.
                                       
                                    
                                          (d)
                                       
                                       
                                          Andmebaasi kannet tehes omistab asjaomane pädev asutus lennuettevõtjale kordumatu tähtnumbrilise standardses vormingus tunnuse, millega identifitseeritakse kõnealune lennuettevõtja ja selle kolmanda riigi lennuväli, kust ta kaupa ELi veab. Kõnealune kordumatu tähtnumbriline tunnus märgitakse veetava saadetise saatedokumentidesse kas elektrooniliselt või kirjalikult.
                                       
                                    
                                          (e)
                                       
                                       
                                          Kui asjaomane pädev asutus ei ole rahul lennuettevõtja esitatud teabe või sõltumatu valideerija aruandega, teatatakse selle põhjused kohe ACC3 staatust taotlevale lennuettevõtjale.
                                       
                                    
                                          (f)
                                       
                                       
                                          ACC3, kes on kantud ELi kokkuleppeliste esindajate ja tuntud saatjate andmebaasi vastavalt käesolevale punktile 6.8.1.2, tunnustatakse kõikides liikmesriikides kolmanda riigi lennuväljalt ELi suunatud kogu tegevuse puhul.
                                       
                                    
                                          (g)
                                       
                                       
                                          Sellise ACC3 suhtes, kes on kantud ELi kokkuleppeliste esindajate ja tuntud saatjate andmebaasi, tehakse korduv kontrollimine kuni viieaastaste ajavahemike järel sellisel kolmanda riigi lennuväljal, millel ta on määratud, ning iga korduva kontrollimise ajal peab kõnealune lennuettevõtja esitama kohustuste deklaratsiooni.
                                       
                                    
                        6.8.2.   Kolmandast riigist saabuva kauba ja posti julgestuskontroll
                  
                  
                              6.8.2.1.
                           
                           
                              ACC3 tagab ELi lennuväljale üleandmiseks, sealt läbivedamiseks või seal mahalaadimiseks toimetatud kogu kauba ja posti läbivaatamise, v.a järgmistel juhtudel:
                              
                                          (a)
                                       
                                       
                                          kokkuleppeline esindaja on kohaldanud saadetise suhtes nõutavaid julgestuskontrolli meetmeid ja saadetis on pärast kõnealuste julgestuskontrolli meetmete kohaldamist kuni pealelaadimiseni olnud kaitstud loata juurdepääsu eest või
                                       
                                    
                                          (b)
                                       
                                       
                                          tuntud saatja on kohaldanud saadetise suhtes nõutavaid julgestuskontrolli meetmeid ja saadetis on pärast kõnealuste julgestuskontrolli meetmete kohaldamist kuni pealelaadimiseni olnud kaitstud loata juurdepääsu eest või
                                       
                                    
                                          (c)
                                       
                                       
                                          kõnealuse saadetise suhtes on nõutavaid julgestuskontrolli meetmeid kohaldanud esindaja teenuseid kasutav kaubasaatja ning saadetis on olnud loata juurdepääsu eest kaitstud alates kõnealuste julgestuskontrolli meetmete kohaldamisest kuni pealelaadimiseni ja seda ei veeta reisilennukil või
                                       
                                    
                                          (d)
                                       
                                       
                                          saadetis vabastatakse läbivaatusest punkti 6.1.1 alapunkti d kohaselt ning see on loata juurdepääsu eest kaitstud alates hetkest, kui sellest sai identifitseeritav lennukaup või identifitseeritav lennupost, kuni pealelaadimiseni.
                                       
                                    
                        
                              6.8.2.2.
                           
                           
                              Kuni 30. juunini 2014 vastavad punktis 6.8.2.1 esitatud nõuded vähemalt ICAO standarditele. Pärast seda käideldakse ELi veetavat kaupa ja posti järgmiselt:
                              
                                          (a)
                                       
                                       
                                          saadetis vaadatakse läbi punktis 6.2.1 loetletud vahendite või meetoditega piisaval tasemel, millega tagatakse mõistlikkuse piires, et kaup ega post ei sisalda keelatud esemeid, või
                                       
                                    
                                          (b)
                                       
                                       
                                          saadetise suhtes teostab julgestuskontrolli punkti 6.8.3 kohaselt määratud kokkuleppeline esindaja, tuntud saatja või esindaja teenuseid kasutav kaubasaatja, või
                                       
                                    
                                          (c)
                                       
                                       
                                          saadetis vabastatakse läbivaatusest punkti 6.1.1 alapunkti d kohaselt ning see on loata juurdepääsu eest kaitstud alates hetkest, kui sellest sai identifitseeritav lennukaup või identifitseeritav lennupost, kuni pealelaadimiseni.
                                       
                                    
                        
                              6.8.2.3.
                           
                           
                              Saadetise julgestusstaatus märgitakse kas elektrooniliselt või kirjalikult saatedokumentidesse, milleks on kas lennusaateleht, samaväärne postidokument või eraldi deklaratsioon.
                           
                        6.8.3.   Kolmanda riigi kokkuleppeline esindajate, tuntud saatjate ja esindaja teenuseid kasutavate kaubasaatjate määramine.
                  
                  
                              6.8.3.1.
                           
                           
                              Kuni 30. juunini 2014 kehtestab ACC3 sellise julgestuskontrolli üksikasjad, mida rakendavad sellised kokkuleppeline esindajad, tuntud saatjad ja esindaja teenuseid kasutavad kaubasaatjad, kellelt ta võtab saadetisi otse vastu oma julgestusprogrammi raames. Pärast seda teeb ACC3 lisaks veel järgmist:
                              
                                          (a)
                                       
                                       
                                          tagab selliste kolmanda riigi kokkulepitud esindajate ja tuntud saatjate sõltumatu valideerimise kooskõlas vastavalt liidete 6-C2 ja 6-C kontrollkardiga kuni viieaastaste ajavahemike järel;
                                       
                                    
                                          (b)
                                       
                                       
                                          tagab, et täidetud kontrollkaardid on pädevale asutusele või komisjonile kontrollimiseks kättesaadavad;
                                       
                                    
                                          (c)
                                       
                                       
                                          säilitab andmebaasi, mis sisaldab iga kokkuleppeline esindaja, tuntud saatja ja esindaja teenuseid kasutava kaubasaatja kohta järgmist teavet:
                                          
                                                      —
                                                   
                                                   
                                                      ettevõtja andmed, sh tegevuskoha aadress (bona fide);
                                                   
                                                
                                                      —
                                                   
                                                   
                                                      äritegevuse laad, v.a ärisaladust puudutav teave,
                                                   
                                                
                                                      —
                                                   
                                                   
                                                      kontaktandmed, sh julgestuse eest vastutava(te) isiku(te) kontaktandmed,
                                                   
                                                
                                                      —
                                                   
                                                   
                                                      ettevõtja registreerimisnumber, kui see on olemas.
                                                   
                                                Andmebaas on kontrollimiseks kättesaadav.
                                       
                                    
                        
                              6.8.3.2.
                           
                           
                              ACC3 tagab, et sellised esindaja teenuseid kasutavad kolmanda riigi kaubasaatjad, kellelt kõnealune lennuettevõtja võtab saadetised otse vastu, vastavad punktides 6.5.2–6.5.6 esitatud nõuetele. Tunnustada võib üksnes sellistes kolmandates riikides välja antud volitatud ettevõtja (AEO) sertifikaate, kellega EL on sõlminud volitatud ettevõtjate vastastikuse tunnustamise lepingu.
                           
                        6.8.4.   Nõuetele mittevastavus
                  
                  
                              6.8.4.1.
                           
                           
                              Kui komisjon või pädev asutus tuvastab sellise tõsise puuduse ACC3 tegevuses, millel arvatakse olevat märkimisväärne mõju kogu lennundusjulgestusele ELis, toimitakse järgmiselt:
                              
                                          (a)
                                       
                                       
                                          teavitatakse kohe asjaomast ACC3 ja palutakse tal esitada märkused;
                                       
                                    
                                          (b)
                                       
                                       
                                          teavitatakse kohe komisjoni ja vastavalt vajadusele teisi liikmesriike.
                                       
                                    
                        
                              6.8.4.2.
                           
                           
                              Komisjon võib seejärel vastavalt määruse (EÜ) nr 300/2008 artikli 19 lõike 2 kohasele regulatiivkomitee menetlusele otsustada, et kõnealust lennuettevõtjat ei tunnustata enam ACC3na kas mõnel konkreetsel kolmandast riigist ELi suunduval lennuliinil või kõikidel sellistel liinidel. Sel juhul kõrvaldatakse kõnealuse ACC3 andmed ELi kokkuleppeliste esindajate ja tuntud saatjate andmebaasist.
                           
                        
                              6.8.4.3.
                           
                           
                              Lennuettevõtjat, kellelt on võetud ACC3 staatus vastavalt punktile 6.8.4.2, ei ennistata ega lisata ELi kokkuleppeliste esindajate ja tuntud saatjate andmebaasi seni, kuni sõltumatu valideerija on kinnitanud, et tõsine puudus on kõrvaldatud, ja asjakohane pädev asutus on sellest teatanud tsiviillennundusjulgestuse komiteele.
                           
                        
            
                  D.
               
               
                  Liide 6-F asendatakse järgmisega:
                  „LIIDE 6-F
                  
                  KAUP JA POST
                  6-Fi
                  
                     KOLMANDAD RIIGID, KUS KOHALDATAKSE ÜHISTE PÕHISTANDARDITEGA SAMAVÄÄRSEID JULGESTUSSTANDARDEID
                  
                  6-Fii
                  
                     KOLMANDAD RIIGID, MILLE PUHUL EI PEA MÄÄRAMA ACC3
                  
                  Kolmandad riigid, mille puhul ei pea määrama ACC3, on loetletud komisjoni eraldi otsuses.”
               
            
                  E.
               
               
                  Lisatakse järgmised liited:
                  „LIIDE 6-G
                  
                  KOLMANDAST RIIGIST PÄRIT KAUPA JA POSTI KÄSITLEVAD SÄTTED
                  ACC3 julgestusprogramm peab sisaldama allpool loetletud üksikasju vastavalt vajadusele kas kolmandate riikide iga üksiku lennuvälja kohta eraldi või ülddokumendina, milles täpsustatakse kolmandate riikide konkreetsetel lennuväljadel kehtivad erinevused:
                  
                              (a)
                           
                           
                              kauba ja posti suhtes kohaldatavate meetmete kirjeldus,
                           
                        
                              (b)
                           
                           
                              saadetiste vastuvõtmise kord,
                           
                        
                              (c)
                           
                           
                              kokkuleppelise esindaja süsteem ja kriteeriumid,
                           
                        
                              (d)
                           
                           
                              tuntud saatja süsteem ja kriteeriumid,
                           
                        
                              (e)
                           
                           
                              esindaja teenuseid kasutava kaubasaatja süsteem ja kriteeriumid,
                           
                        
                              (f)
                           
                           
                              läbivaatuse ja füüsilise kontrolli nõuded,
                           
                        
                              (g)
                           
                           
                              läbivaatuse ja füüsilise kontrolli teostamise koht,
                           
                        
                              (h)
                           
                           
                              läbivaatusseadmete üksikasjad,
                           
                        
                              (i)
                           
                           
                              üksikasjalik teave käitaja või teenuseosutaja kohta,
                           
                        
                              (j)
                           
                           
                              läbivaatusest või füüsilisest kontrollist vabastamise juhud,
                           
                        
                              (k)
                           
                           
                              kõrge ohutasemega lennukauba ja -posti käitlemine.
                           
                        
                     LIIDE 6-H
                  
                  KOHUSTUSTE DEKLARATSIOON – ACC3
                  Kinnitan, et
                  
                              —
                           
                           
                              mulle teadaolevalt on teave, mis ettevõtja julgestusprogrammis sisaldub kolmandatest riikidest Euroopa Liitu veetavate saadetiste kohta, tõene ja täpne,
                           
                        
                              —
                           
                           
                              ettevõtte julgestusprogrammis sätestatud tegevust ja menetlusi, mis on seotud kolmandatest riikidest Euroopa Liitu veetavate saadetistega, rakendatakse ja järgitakse kõigis programmiga hõlmatud tegevuskohtades,
                           
                        
                              —
                           
                           
                              julgestusprogrammi muudetakse ja kohandatakse nii, et see oleks kooskõlas kolmandatest riikidest Euroopa Liitu veetava lennukauba/-posti suhtes kehtivaid nõudeid käsitlevatesse Euroopa Liidu õigusaktidesse tulevikus tehtavate kõigi oluliste muudatustega, v.a juhul, kui [lennuettevõtja nimi] teatab [pädeva asutuse nimi], et ei soovi enam vedada saadetisi kolmandast riigist ELi,
                           
                        
                              —
                           
                           
                              [lennuettevõtja nimi] teatab [pädeva asutuse nimi] kirjalikult kõikidest tema julgestusprogrammi asjakohastesse osadesse tehtavatest muudatustest kümne päeva jooksul;
                           
                        
                              —
                           
                           
                              ettevõtja on nimetanud [vastutava üksikisiku nimi], kes vastutab üldiselt tema nimel lennukauba/-posti suhtes kohaldatavate julgestusmeetmete kohaldamise eest [kolmandate riikide lennuväljade nimed];
                           
                        
                              —
                           
                           
                              alates 1. juulist 2014 peab [lennuettevõtja nimi] kolmandate riikide kokkuleppeliste esindajate, tuntud saatjate ja esindaja teenuseid kasutavate kaubasaatjate andmebaasi ning teeb selle kontrollimiseks kättesaadavaks;
                           
                        
                              —
                           
                           
                              [lennuettevõtja nimi] teeb vajaduse korral igakülgset koostööd kõikide kontrollide puhul ning võimaldab inspektorite nõudmise korral juurdepääsu kõikidele dokumentidele ja eespool nimetatud andmebaasile;
                           
                        
                              —
                           
                           
                              [lennuettevõtja nimi] teatab [pädeva asutuse nimi] kõigist tõsistest julgestusalastest rikkumistest ja kõikidest kahtlastest asjaoludest, mis võivad olla olulised seoses kauba/posti julgestusega kolmandas riigis, eelkõige katsetest peita saadetistesse keelatud esemeid;
                           
                        
                              —
                           
                           
                              [lennuettevõtja nimi] teatab [pädeva asutuse nimi], kui ta:
                              
                                          (a)
                                       
                                       
                                          lõpetab tegevuse või vahetab nime;
                                       
                                    
                                          (b)
                                       
                                       
                                          ei tegele enam lennukauba/lennupostiga või
                                       
                                    
                                          (c)
                                       
                                       
                                          ei suuda enam täita nende Euroopa Liidu õigusaktide nõudeid, mis käsitlevad kolmandatest riikidest Euroopa Liitu veetavat lennukaupa/-posti.
                                       
                                    
                        Võtan käesoleva deklaratsiooni eest täieliku vastutuse.
                  Nimi:
                  Ametikoht ettevõttes:
                  Kuupäev:
                  Allkiri:
                  
                     LIIDE 6-I
                  
                  Kõrge ohutasemega kaupa puudutav on sätestatud komisjoni eraldi otsuses.
                  
                     LIIDE 6-J
                  
                  Läbivaatusseadmete kasutamist puudutav on sätestatud komisjoni eraldi otsuses.”
               
            
                  F.
               
               
                  11. peatükki lisatakse järgmine punkt:
                  11.0.5.   Käesoleva määruse kohaldamisel võivad sõltumatu valideerijana tegutseda järgmised isikud:
                  
                              —
                           
                           
                              ELi liikmesriigi ametiasutuse esindaja;
                           
                        
                              —
                           
                           
                              mis tahes füüsiline või juriidiline isik, keda liikmesriik või komisjon on selle ülesande täitjana tunnustanud.”
                           
                        
            
         (1)  ELT L 107, 27.4.2011, lk 1.
      
         (2)  ELT L 219, 22.8.2009, lk 1.
      
         (3)  ELT L 275, 25.10.2003, lk 32, mida on muudetud direktiiviga 2008/101/EÜ (ELT L 8, 13.1.2009, lk 3).”